— 345 — 



A. Almindelige Bemærkninger og historisk Oversigt. 



Forskellighederne i Nervationen i Bladene hos Bupleurum- 

 Arterne ytrer sig dels i Hovednervernes Ordning, dels i Udviklingen 

 af den sekundære Nervation, d. e. de fra Hovednerverne udgaaende 

 Binerver. Hovednervationen (den primære) kan henføres til to 

 Typer 1 ): den fjernervede og den lige— buenervede, mangenervede 

 Type. Den første, som iøvrigt burde deles i to Undertyper, er kun 

 i uegentlig Forstand fjernervet. Der findes nemlig ikke nogen en- 

 kelt Midtnerve, fra hvilken Sidenerverne udgaar, men altid tre tæt 

 ved hverandre liggende Midtnerver, af hvilke de to yderste bærer 

 Sidenerver. I den anden Type er Længdenervernes Antal som 

 Regel større end tre — i Blade af Middelstørrelse gennemsnitlig 

 5 — 7. De er symmetrisk beliggende omkring Midtnerven og deres 

 indbyrdes Afstand som Regel aftagende til begge Sider regnet fra 

 Midten af Bladets Sidehalvdel. Disse Længdenervers Forløb er dels 

 ret, dels buet (dette er altid Tilfældet, naar Bladets Rande er 

 buede), men aldrig helt parallelt. Det er karakteristisk for de fler- 

 nervede Bupleurumblade, at Længdenerverne divergerer. Dette For- 

 hold er tydeligere hos nogle Arter end hos andre; men Reglen er, 

 at Basis af Bladet altid indeholder flere Længdenerver end Spidsen. 

 Som Bitter har paavist, er det ikke vanskeligt at forbinde disse 

 to Hovedtyper indbyrdes. Men herom nærmere senere 2 ). At der er 

 Sammenhæng mellem Bladformen og den lige — buenervede Nerva- 

 tion hos visse Arter, er, som Klausch 3 ) har fremhævet det, 

 umiddelbart indlysende. Hovedinteressen ved Bupleurumbladenes 

 Nervation knytter sig imidlertid ikke til den primære, men til den 

 sekundære. Det er da ogsaa væsentlig om denne, at nærværende 

 Afhandling drejer sig. Inden jeg imidlertid gaar over til at omtale 

 denne Nervation og mine egne Undersøgelser med Hensyn til denne, 

 finder jeg det som ovenfor nævnt rigtigst at give en historisk 

 Redegørelse for vort Kendskab til Bladnervationen og Benyttelsen 

 af denne i systematisk Henseende. 



De Oplysninger, der foreligger i Litteraturen om Bupleurum- 

 bladenes Nervation, findes dels i systematiske Haandbøger, dels i 



J ) Jeg tager naturligvis intet Hensyn til de reducerede Blade. 



2 ) Se pag. 350 i denne Afhandling. 



3 ) P. Kl aus c h , Ueber die Morphologie und Anatomie der Blätter von Bupleu- 

 rum. Leipzig, 1887. 



